**Pledoarie în apărarea inimii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă-ncearcă-zori un vânt de primăvară

șoptindu-mi la ureche un îndemn:

Să mă trezesc din noaptea cea amară

ce mi-a făcut din viață un blestem!

O adiere ca o conjurată

îmi unge pieptul c-un parfum ciudat

Și aripi izvărăsc așa, deodată,

într-un proiect genetic, fraudat.

- Pornim în zbor spre-a judecății sală,

îmi zice vântul cald și secretos,

să-ți judecăm a inimii sfială

ce te-a cuprins în toate pân’ la os.

Intrăm pe ușa fără de ieșire

și-un întuneric zboară delirant

să prindă în priviri și în simțire

un bulgăr de lumină, dezarmant.

Tu, inimă, lumină cuvioasă

ce-ai galopat spre-un colț de infinit,

De ce acum molcomă și sfioasă

în temnița tăcerii ai ruginit?

Cine te-a pus în cusca unor oase

ce nu aud cum bati al vietii ritm?

Si cine-n întuneric te descoase

Utilizând al bârfei algoritm?

Mă uit adânc să văd judecatorul,

dar întuneric este tot ce văd

Și, prin urmare, îți cer ajutorul:

să luminezi un nedorit prăpăd.

Și ce aud, de ce esti acuzată...:

Iubirii că i-ai dat un gînd fixist

Spre-o unică ființa recuzată

de lumea rece-n care eu exist.

Cum ar fi fost s-o împarți, chiar echitabil,

unor ființe care nu-nțeleg

că dragostea nu-i lucru caritabil

și că trăiește numai prin întreg?

Te mai acuză, azi, cu îndărjire

că n-ai pulsat în ritmul susținut

ce m-ar fi dus pe culmi de împlinire

să cuceresc al banului ținut.

Ei nu pricep c-ai fost prea ocupată

să mă avînți în gandul meu sublim

de a capta gândirea luminată

ce este săraciei antonim.

Și ce păcat tu ai comis, absurdă

de-a nu păstra în tine tot ce simți

Si ai trimis prin vers bogata ciurdă

cu care prin cuvinte te alinți!

Aceste trei păcate capitale

le iau asupra-mi într-un mod direct

să-mi fie în gandiri bazilicale

ce-mi vor hrăni al inimii afect.

Iar voi, judecători, ce stați în umbră

și cleveți la tot ce-i luminat

Să nu vă fie judecata strâmbă,

să condamnați ideea de curat.

Mă-ncearcă iar un vânt de primăvară

șopțindu-mi în ureche apăsat

că judecata lor, în miez de seară,

procesul unei inimi a clasat.